Eelnõu
Algataja: Narva Linnavalitsus

NARVA LINNAVOLIKOGU

O T S U S
Narva								_________2017. a  nr


Hoonestusõiguse seadmise eellepingu sõlmimine reformimata  maale  aadressil Narva, Rakvere tänav 22c, AS-i Transservis-N kasuks


1. Asjaolud ja menetluse käik
 

Narva Linnavalitsusele laekus 22.08.2017. a AS-i Transservis-N, registrikood 10338071,  juhatuse liikmelt Vladimir Mižuilt taotlus, milles teatatakse, et asfaltplats aadressil Rakvere 22c, Narva, oli antud üle AS-le Transservis-N mittevaralise sissemaksena AS-i Transservis-N asutamisel. Käesoleval ajal on maatükk, millel asub asfaltplats, reformimata maa. Eelmainitud maatüki munitsipaliseerimiseks oli algatatud menetlus. Seoses sellega, et reformimata maal asub kolmandale isikule kuuluv ehitis, tegi Ida-Viru Maavalitsus 09.03.2017. a ettepaneku sõlmida eelleping hoonestusõiguse seadmiseks ehitise omaniku kasuks.

AS Tarnsservis-N viitab oma 22.08.2017. a taotluses sellele, et asfaltplatsi edaspidine kasutamine võimaldab suurendada Narva Spordikeskuse (Narva Linnavalitsuse struktuuriüksuse hallatav asutus) asukohaga Rakvere 22D, Narva, juures parkimisvõimalusi.

Äriregistri andmete järgi on AS-i Transservis-N ainuaktsionäriks Narva linn Narva Linna Arenduse ja Ökonoomika Ameti kaudu. AS-i Transservis-N põhitegevusalaks on parkla teenuse korraldamine, eelkõige Eesti-Vene piiri ületamisel. 

Ida-Viru Maavalitsuse 22.08.2017.a kirjas väljendatakse seisukohta, et juhul kui hoonestusõiguse seadmise eelleping jääb ehitise omaniku ja Narva linna vahel sõlmimata, siis jäetakse reformimata maa riigi omandisse.
	
Arvestades asjaolusid, et AS Transservis-N on Narva linna valitseva mõju all, asfaltplatsil aadressil Rakvere 22c, Narva, asuv ehitis oli linna poolt antud AS Transservis-N aktsiakapitali mitterahalise sissemaksena ja AS-i Transservis-N likvideerimise korral läheb AS Transservis-N omandis olev vara üle Narva linnale, on võimalik seada maaüksusele asukohaga Rakvere 22c, Narva, hoonestusõigus AS Transservis-N  kasuks  Narva Linnavolikogu otsustuskorras  50  aastaks.

2. Õiguslikud alused

KOKS § 22 lõike 1 punkti 6¹ kohaselt volikogu ainupädevusse kuulub kinnisasja koormamine, kinnisasja koormava hoonestusõiguse võõrandamiseks loa andmine ja kinnisasja koormamine piiratud asjaõigusega kohaliku omavalitsuse üksuse finantsjuhtimise seaduse § 37 lõikes 3 nimetatud tingimustel.  

Kohaliku omavalitsuse üksuse finantsjuhtimise seaduse § 37 lõike 3 kohaselt kohaliku omavalitsuse üksus võib kooskõlas eelarvestrateegiaga enda või sõltuva üksuse võlakohustuse tagamiseks koormata kohaliku omavalitsuse korralduse seaduse § 6 lõigetes 1 ja 2 nimetatud ülesannete täitmiseks olulist kinnisasja või lubada vastavat kinnisasja koormava hoonestusõiguse võõrandamist või kinnisasja koormamist piiratud asjaõigusega selliselt, et kinnisasja või hoonestusõiguse võõrandamisel või koormamisel jätkuks kinnisasja kasutamine endisel otstarbel.

Kohaliku omavalitsuse seaduse § 6 lõike 1 kohaselt omavalitsusüksuse ülesandeks on korraldada antud vallas või linnas sotsiaalteenuseid, -toetusi ja muud sotsiaalabi, eakate hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, ruumilist planeerimist, valla- või linnasisest ühistransporti ning valla ja linna teede ehitamist ja korrashoidu, kui need ülesanded ei ole seadusega antud kellegi teise täita.

Asjaõigusseaduse § 241 lõike 1 kohaselt kinnisasja võib koormata selliselt, et isikul, kelle kasuks hoonestusõigus on seatud, on võõrandatav ja pärandatav tähtajaline õigus omada kinnisasjal sellega püsivalt ühendatud ehitist. Ühele kinnisasjale võib seada ainult ühe hoonestusõiguse. Sama paragrahvi lõike 2 kohaselt hoonestusõigus ulatub lisaks ehitisealusele maale ka kinnisasja osale, mis on vajalik ehitise kasutamiseks.

Seoses sellega tuleb hoonestusõiguse seadmisel määrata kindlaks hoonestusõiguse kehtivuse tähtaeg ja hoonestusõiguse ulatus.

KOKS § 22 lõike 1 punkti 6 (käesoleval päeval 6¹) alusel kehtestati 21.06.2005 Narva Linnavolikogu määrusega Linnavara eeskiri (edaspidi: Eeskiri).

Eeskirja § 19 lg 4 kohaselt linnavara valitsejaks võib olla kolmas isik. Eeskirja § 20 kohaselt linnavara võib olla antud üle valitseja, kes on kolmas isik kasutusse, sh hoonestusõiguse lepingu kaudu. 

Eeskirja § 22 kohaselt linnavara valitsejad on kohustatud tagama nende valitseda oleva linnavara säilimise, vajadusel selle kindlustamise, korrashoiu ja sihipärase kasutamise. 

Eeskirja § 23 kohaselt linnavara valitsemise jagamise käesoleva valitsemise eeskirja §-s 19 sätestatud valitsejate vahel kinnitavad kohaliku omavalitsuse organid sõltuvalt vara sihtotstarbest ja selle vajalikkusest nende kohustuste täitmisel.

Eeskiri § 57 kohaselt linnavara käsutamine on vara omandiõiguse võõrandamine ning vara koormamine hoonestusõiguse, reaalservituudi, ostueesõiguse või kinnisvarapandiga, samuti omandiõiguse lõpetamine muudel seaduses sätestatud alustel nagu vara täielik hävimine või omandiõiguse omandamine teise isiku poolt seoses omandamise aegumisega. Eeskirja § 70² kohaselt hoonestusõiguse seadmine Narva linna omandis olevale kinnisasjale toimub linnavolikogu poolt sätestatud korras.

Narva linnas kehtib  Narva Linnavolikogu 27.08.2015. a määrusega nr 26 kehtestatud “Narva linna omandis olevale kinnisasjale  hoonestusõiguse seadmise kord“. Antud kord on suunatud hoonestusõiguse seadmiseks Narva linnaga mitteseotud isikute kasuks ja hoonestusõiguse kasutamiseks ärieesmärkides.

Raamatupidamise seaduse § 27 lg 1 kohaselt konsolideeriv üksus on emaettevõtja või muu raamatupidamiskohustuslane, kellel on valitsev mõju teise raamatupidamiskohustuslase üle. Valitsev mõju võib muu hulgas tuleneda järgmistest asjaoludest:
 - suurem kui 50%-line osalus konsolideeritava üksuse hääleõiguses;
 - seadusest või lepingust tulenev otsene või kaudne õigus asutajaõigusi teostades või üldkoosoleku otsusega nimetada või tagasi kutsuda enamikku tegevjuhtkonnast või kõrgema juhtorgani liikmetest. 

Sihtasutuste seaduse §-dest 24 ja 25 tuleneb, et sihtasutuse kõrgem juhtivorgan on nõukogu. Äriregistri andmete kohaselt Narva linn on AS-i Transservis-N ainuaktsionär. Kohaliku omavalitsuse üksuse finantsühtimise seaduse § 27 lg 4 kohaselt kohaliku omavalitsuse ja tema mõju all olevate isikute konsolideerimine toimub vastavalt raamatupidamise seaduse § 27 lõikele 4. Raamatupidamise seaduse § 27 lg 4 järgi konsolideerimine on konsolideerimisgruppi kuuluvate raamatupidamiskohustuslaste aruannete ühendamine nii, nagu oleks tegemist ühe raamatupidamiskohustuslasega. Narva linna ja AS Transservis-N  konsolideerimisnõue on täidetud. Seoses sellega AS Transservis-N  kuulub koos Narva linnaga ühe konsolideeritud üksuse hulka.

Narva Linnavolikogu 27.08.2015. a määrusega nr 26 kehtestatud “Narva linna omandis olevale   kinnisasjale  hoonestusõiguse seadmise kord“ ei näe ette hoonestusõiguse seadmise eellepingu sõlmimise korda.

Sellest tulenevalt ei kehti Narva Linnavolikogu 27.08.2015. a määrusega nr 26 kehtestatud “Narva linna omandis olevale   kinnisasjale  hoonestusõiguse seadmise kord“ AS Transservis-N kasuks hoonestusõiguse seadmisel.

Seega tuleb hoonestusõiguse seadmine AS Transservis-N kasuks otsustada, kohaldades kohaliku omavalitsuse korralduse seaduse § 22 lõike 1 punkti 6¹.

AS Transservis-N kasutab ehitist (asfaltplatsi) asukohaga Rakvere 22c, Narva, parkla korraldamiseks. Osa sellest asfaltplatsist juba kasutatakse tasuta Narva Spordikeskuse huvides. Ehitis on AS-i Transservis-N kasutuses ja juhul, kui hoonestusõigus  seatakse konkreetse parkimisteenuseid osutava äriisiku kasuks, vastab see linnaelanike huvidele. Edaspidi eeldatakse ehitise kasutamist Narva Spordikeskuse huvides. Siinkohal tuleb võtta arvesse eelviidatud asjaolusid: äriühing on täielikult Narva linna võimu all ja äriühingu likvideerimisel läheb äriühingu vara üle linnale. Arvesse tuleb võtta ka seda, et hoonestusõiguse seadmise lepingu sõlmimata jätmisel kaotab Narva linn õiguse antud maatükki munitsipaliseerida.
Lähtudes eeltoodust Narva Linnavolikogu otsustab:

3. Otsus


3.1. Sõlmida hoonestusõiguse seadmise eelleping reformimata maatükile asukohaga  Rakvere 22c, Narva, AS-i Transservis-N kasuks järgmistel tingimustel:

3.2. Hoonestusõiguse seadmise leping sõlmitakse juhul, kui maatükk asukohaga Rakvere 22c, Narva, läheb Narva linna omandisse.
3.3. Narva Linnavolikogu otsustab hoonestusõiguse seadmise lepingu sõlmimise eraldi maatüki asukohaga Rakvere 22c, Narva, Narva linna omandisse saamisel.
3.4 Tasu hoonestusõiguse eest määrab Narva Linnavolikogu põhilepingu sõlmimise otsustamisel.
3.4. Hoonestusõiguse tähtaeg on 50 aastat alates hoonestusõiguse  kandmisest  kinnistusraamatusse.
3.5. AS Transservis-N kohustub kasutama käesolevas otsuses nimetatud ehitist Narva Spordikeskuse parkla korraldamiseks  kogu  hoonestusõiguse seadmise lepingu kehtivuse  ajal. 

3.6. Hoonestusõiguse lõppemisel või  hoonestusõiguse  kinnisasja  omanikule  langemisel  muutuvad kinnisasjal asuvad hooned/ehitised kinnisasja oluliseks osaks. Hoonestajal ei ole õigust hoonet/ehitisi ära vedada või nõuda kinnisasjale jääva hoone/ehitiste eest hüvitist.

3.7.  Hoonestusõiguse võõrandamiseks on vajalik linnavolikogu  nõusolek ja see tingimus peab olema kantud kinnistusraamatusse. Nõusoleku andmise tingimuseks on, et hoonestusõiguse omandaja võtab üle kõik omaniku ja hoonestaja vahel sõlmitud võlaõiguslikud kokkulepped. Võõrandamise  nõusoleku  andmise tingimuste kohta tuleb teha kanne  kinnistusraamatusse.

3.8. Hoonestusõiguse koormamine asjaõigusega on lubatud ainult Narva Linnavolikogu nõusolekul ja see tingimus peab olema kantud kinnistusraamatusse.

3.9. Põhileping hoonestusõiguse seadmise kohta peab olema sõlmitud 3 kuu jooksul arvates maatüki asukohaga Rakvere 22c, Narva, Narva linna omandisse saamise päevast.

3.10. Narva linnal ei teki kohustusi ega mingisugust vastust AS-i Transservis-N ees juhul, kui maatükk asukohaga Rakvere 22c, Narva, jääb Narva linna omandisse üle andmata või juhul, kui Narva Linnavolikogu otsustab jätta põhilepingu sõlmimata.
  
3.11. Hoonestusõiguse seadmise eellepingu sõlmimisega või muutmisega seotud kulud, sh notari tasu ja riigilõivu tasub hoonestaja.
 
3.12. Volitada linnapead Tarmo Tammistet allkirjastama Narva linna nimel sellekohane notariaalselt tõestatud leping.

4. Rakendussätted

4.1. Narva Linnavolikogu kantseleil teha käesolev otsus teatavaks Narva Linnavalitsusele. 

4.2. Otsus jõustub seaduses sätestatud korras.
4.3. Otsust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.






Aleksandr Jefimov
Esimees

Hoonestusõiguse seadmise eellepingu sõlmimine reformimata  maale  aadressil Narva, Rakvere tänav 22c,  AS-i Transservis-N kasuks  
 

Narva Linnavalitsus võtab vastu protokollilise otsuse:
 
 
1. Taotleda Narva Linnavolikogult otsuse vastuvõtmist „Hoonestusõiguse seadmise eellepingu sõlmimine reformimata  maale  aadressil Narva, Rakvere tänav 22c  AS-le AS Transservis-N “ vastavalt lisatud Narva Linnavolikogu otsuse eelnõule.
 
2.  Volitada Narva linnapea Tarmo Tammiste antud küsimust ette kandma Narva Linnavolikogu istungil.

